Абызшәеи, акультуреи, аҭоурыхи реиқәырхара: Ҳагба еиҭеиҳәеит асоцҭҵаара шымҩаԥысыз

"Акультуреи абызшәеи реиқәырхара азҵаараҿы, аҿар иргәаԥхаша, изҿыԥшыша аполитикцәа рҿынтәи ибзиаӡоу аҿырԥштәқәа цәырҵроуп". Абри атәы арадио Sputnik аҟны иҳәеит Аԥснытәи аҳәынҭқарратә университет Асоциологиатә ҭҵаарақәа рлабораториа аиҳабы Беслан Ҳагба, ААУ-и МАУ-и рҵарауаа имҩаԥыргаз асоцҭҵаарақәа рылҵшәақәа ртәы дазааҭгыло.